Legal Document

Category: 331

Text:
10. ΝΟΜΟΣ 2268 της 24 Ιουν./3 Ιουλ. 1920 Περί παρατάσεως διαρκείας εργολαβιών και αυξήσεως αμοιβών εργολάβων αλυκών. Άρθρον μόνον.-Επιτρέπεται όπως κατόπιν συμβάσεως, συνομολογουμένης μετ’ απόφασιν του υπουργικού συμβουλίου και κυρουμένης δια Β.Δ/τος, παρατείνεται μέχρι 30 ετών η διάρκεια των εν ισχύϊ εργολαβικών συμβάσεων καλλιεργείας των μεγάλων αλυκών, επί υποχρεώσει των εργολάβων όπως εκτελέσωσιν έργα επί πλέον των ανειλημμένων αυτών υποχρεώσεων δια την επέκτασιν και βελτίωσιν των αλυκών και εγκαταστήσωσι βιομηχανίαν παραγωγής χημικών προϊόντων και παρασκευής επιτραπεζίου άλατος, κατά τα δια Β.Δ/τος ορισθησόμενα. Δύναται να αυξηθή η αμοιβή των εργολάβων των υφισταμένων εργολαβιών επί του παραγομένου άλατος, κατόπιν ειδικής δι’ εκάστην αλυκήν αποφάσεως του υπουργικού συμβουλίου, κατά ποσοστόν μη δυνάμενον να υπερβή το 25%. Σελ. 308